CELEX: 62017CN0567
Language: bg
Date: 2017-09-26 00:00:00
Title: Дело C-567/17: Преюдициално запитване от Lietuvos vyriausiasis administracinis teismas (Литва), постъпило на 26 септември 2017 г. — „Bene Factum“ UAB/Valstybinė mokesčių inspekcija prie Lietuvos Respublikos finansų ministerijos

27.11.2017   
            
            
               BG
            
            
               Официален вестник на Европейския съюз
            
            
               C 402/17
            
         Преюдициално запитване от Lietuvos vyriausiasis administracinis teismas (Литва), постъпило на 26 септември 2017 г. — „Bene Factum“ UAB/Valstybinė mokesčių inspekcija prie Lietuvos Respublikos finansų ministerijos
   (Дело C-567/17)
   (2017/C 402/21)
   Език на производството: литовски
   
      Запитваща юрисдикция
   
   Lietuvos vyriausiasis administracinis teismas
   
      Страни в главното производство
   
   
      Жалбоподател: Bene Factum’ UAB
   
      Ответник: Valstybinė mokesčių inspekcija prie Lietuvos Respublikos finansų ministerijos
   
      Преюдициални въпроси
   
   
               1)
            
            
               Трябва ли член 27, параграф 1, буква б) от Директива 92/83/ЕИО (1) на Съвета от 19 октомври 1992 година за хармонизиране на структурата на акцизите върху алкохола и алкохолните напитки да се тълкува в смисъл, че се прилага за каквито и да са продукти, които не са предназначени за потребление от хора, в съответствие с тяхната основна (пряка) целяна употреба (потребление), независимо от факта, че някои лица потребяват козметични продукти и продукти за лична хигиена като разглежданите по настоящото дело като алкохолни напитки с цел да предизвикат състояние на опиянение?
            
         
               2)
            
            
               Има ли значение за отговора на първия въпрос обстоятелството, че лицето, извършило вноса на разглежданите продукти от държава членка, е знаело, че съдържащите денатуриран етилов алкохол продукти, произвеждани по негова поръчка и доставяни (продавани) на крайни потребители в Литва от трети лица, се потребяват от някои лица като алкохолни напитки, и при производството и етикетирането на тези продукти съответно е взело предвид този факт с цел да продаде възможно най-много от тях?
            
         
      (1)  ОВ 1992 L 316, стр. 21.